Document ID: /roh_data/filtered/fineweb-2-filterrobots_roh.jsonl.gz/2867

Sco quai che Jeannine Maillard ha ditg, veglia ella gidar directamain e senza custs d’administraziun en il Nepal, il pajaisch’è vegnì tutgà il 2015 d’in ferm terratrembel. En ina chasa da dimora per impedids ordaifer la chapitala Kathmandu haja ella pudì realisar ina plazza da sport cun chanalisaziun.
A Bung, ina pitschna vischnanca ordaifer ils lieus turistics, sajan ins vidlonder da reconstruir ina scola dadens ch’era vegnida destruida dal terratrembel. Ils uffants hajan gì grond plaschair dals risplis da colur ch'ella haja purtà.
Occurenza d'infurmaziun
La dunna da Bravuogn vul er en l’avegnir gidar en il Nepal. Sonda, ils 24 da zercladur raquinta ella e ses collega nepalais Pasang Rinji Sherpa davart lur projects e lur aventuras. L’occurrenza è la saira a las 18.00 uras en il Hotel Crusch’alva a Bravuogn.
RR actualitad 08:00